Il-futur tal-bdoti tal-Linja Nazzjonali tal-Ajru huwa f'idejhom. Qal dan il-Prim Ministru u Mexxej Laburista Robert Abela, meta kien intervistat fuq ONE mill-ġurnalisti. Dan b'referenza għall-kwistjoni bejn l-ALPA u l-Air Malta. Dr. Abela qal li dan huwa żmien li l-linja nazzjonali trid terġa' tqum fuq saqajha minħabba li kellha tieqaf ħesrem minħabba l-pandemija. Saħaq li f'dawn iż-żminijiet ma tistax tpoġġi lil din il-linja tal-ajru darha mal-ħajt. Saħaq li huwa kien involut fid-diskussjonijiet, u li issa hemm deċiżjoni fil-Qorti.